|  |
| --- |
| **REPUBLIKA HRVATSKA**  **KARLOVAČKA ŽUPANIJA**  **GRAD OZALJ**  **GRADSKO VIJEĆE** |
|  |

KLASA: ……./21-01/….. I. N A C R T

URBROJ: 2133/05-01-21-1

Ozalj, ……………. 2021. god.

Na temelju članka 9. st. 1. Zakona o naseljima (''Narodne novine'' broj 54/88) i članka 33. Statuta Grada Ozlja (''Službeni glasnik'' Grada Ozlja 3/21 – pročišćeni tekst), Gradsko vijeće Grada Ozlja na svojoj …. sjednici održanoj dana …………... 2021. g. donijelo je

## O D L U K U

**o imenovanju ulica na području Grada Ozlja**

Članak 1.

Ovom Odlukom o imenovanju ulica na području Grada Ozlja određuju se ime novoformiranoj ulici na području Grada Ozlja.

Članak 2.

Novoformiranoj ulici na području Grada Ozlja određuju se ime kako slijedi:

1. **Put Hermana Bollea,** od Trške ceste kod kbr. 1 do prilazne prometnice Gradskom kupalištu Slave Raškaj, koji će obuhvaćati dijelove kč.br. 2665, 2666/1, 2663/1 i 2679 k.o. Ozalj,

Članak 3.

Sastavni dio ove Odluke je grafički prikaz novoformirane ulice koji se neće objavljivati.

Članak 4.

Provedba ove Odluke povjerava se Državnoj geodetskoj upravi, Područnom uredu za katastar, Odjel za katastar nekretnina Ozalj i Odsjeku za urbanizam i komunalne poslove, koji će izvršiti ažuriranje popisa imena ulica u Registru prostornih jedinica.

Članak 5.

Ova Odluka stupa na snagu osmog dana od dana objave u ''Službenom glasniku''.

PREDSJEDNIK

GRADSKOG VIJEĆA

Stjepan Zoretić

DOSTAVITI:

1. Ministarstvo prostornoga uređenja, graditeljstva

i državne imovine, Ulica Republike Austrije 20

Zagreb

1. Državna geodetska uprava,

Područni ured za katastar Karlovac,

Odjel za katastar nekretnina Ozalj

1. Odsjek za urbanizam i komunalne poslove
2. ''Službeni glasnik'' Grada Ozlja,
3. Dokumentacija,
4. Pismohrana

**O B R A Z L O Ž E N J E**

Pravni temelj za donošenje Odluke o imenovanju ulica na području Grada Ozlja je čl. 9. st. 1. Zakona o naseljima (NN 54/88) kojim je utvrđeno da ime naselja, ulica i trga određuje skupština općine (danas Gradsko vijeće) uz pribavljeno mišljenje mjesnih zajednica (danas mjesnih odbora) na čijem području se nalazi naselje, ulica, odnosno trg. Člankom 8. također je propisano da naselja, ulice i trgovi mogu imati imena po geografskim i drugim pojmovima te po imenima i datumima koji su vezani za povijesne događaje ili osobe koje su dale značajan doprinos društvenom, kulturnom i znanstvenom razvoju.

Prema čl. 97. Poslovnika Gradskog vijeća Grada Ozlja poticaje za donošenje akata vijeća ili rješavanje određenog pitanja iz njegova djelokruga mogu dati građani i pravne osobe.

Dana 22. ožujka 2021. zaprimljen je prijedlog gđe Zdenke Stupić za imenovanje Puta Hermana Bollea.

**Put Hermana Bollea**

U obrazloženje prijedloga između ostalog navedeno je i slijedeće:

*Pripremajući izložbu o 90. obljetnici izgradnje Munjare grada Karlovca 1998. g., presnimili smo jedan dokument - Zapisnik sjednice gradskog poglavarstva grada Karlovca od 28. prosinca 1907. g. gdje pod točkom 46. Valerijan Rieszner izvješćuje da su se za gradnju električne centrale izradili nacrti prema projektu arhitekta Bollea iz Zagreba, uz obrazloženje "kod ovih nacrta uzeo sam u obzir da se cijeloj zgradi dade ljepši vanjski izgled i da se ista proširi pa je uslijed toga više trošak proračunan na 10.000 K (kruna)" . Nadalje stoji pod točkom 47. da gradski inžinir predlaže da se potrebnih osam komada transformatorskih kućica izgrade prema nacrtu arhitekta Bollea i to troškom svaka 700 kruna što, na žalost, nije provedeno.*

*Zato izgled građevine ozaljske Hidroelektrane možemo pripisati Bolleovu opusu, jer posjeduje neostilske elemente romanike sa secesijskim dodatkom natpisa "1907-Munjara grada Karlovca-1908", a volumen oponaša fortifikacijsku arhitekturu kao asocijaciju na povijesnu građevinu starog grada Ozlja.*

*Spomenut ću da je poznati zagrebački arhitekt Herman Bolle (Koeln 1845.-Zagreb 1926.) između ostalih brojnih projektiranih građevina u Zagrebu nakon potresa 1880. g. obnovio zagrebačku prvostolnicu, osmislio katedralu u Đakovu, zagrebačko groblje Mirogoj, te brojne druge sakralne i profane građevine diljem Hrvatske. Sjećamo ga se i kao ravnatelja Obrtne škole u Zagrebu, kamo je trebala biti upisana i Slava Raškaj po povretku iz Beča 1883. godine.*

BOLLÉ, Herman

Bollé [bole'], Herman, hrvatski arhitekt njemačkoga podrijetla (Köln, 18. X. 1845 – Zagreb, 17. IV. 1926). Nakon završene graditeljske obrtne škole (1864–67), radio u ateljeu H. Wiethasea u Kölnu, a od 1872. za F. von Schmidta u Beču, te studirao arhitekturu na bečkoj Akademiji. Za boravka u Italiji (1875/76) upoznao je biskupa J. J. Strossmayera i I. Kršnjavoga te 1876. preuzeo gradnju đakovačke katedrale i nadzor restauracije zagrebačke crkve sv. Marka po Schmidtovim planovima. Zbog intenzivne arhitektonske djelatnosti koju je započeo u Hrvatskoj, 1878. nastanjuje se u Zagrebu. Po uzoru na gotičke ili renesansne oblike ili reminiscencijama na pučko graditeljstvo, izgradio je Bollé u Hrvatskoj više objekata pa se smatra jednim od najplodnijih i najuglednijih hrvatskih arhitekata (izdvajaju se gimnazija u Osijeku, od 1880; Kemijski laboratorij na Strossmayerovu trgu, 1882–84; Evangelička crkva i općina, 1882–87; zgrade Muzeja za umjetnost i obrt i Obrtne škole, 1882–92; kompleks Mirogoja, 1883–1914 – sve u Zagrebu); u romantičnom duhu idealiziranja stila obnavlja i restaurira hodočasnički kompleks u Mariji Bistrici (1878–83), katedralu i nadbiskupski dvor (1880–1905) te više kaptolskih kurija (nakon 1880) u Zagrebu. Po njegovim nacrtima izvedeni su detalji zagrebačke urbane opreme: meteorološki stup (1884) i vodoskok na Zrinjevcu (1891–93), ograda i portal Botaničkog vrta, ograda zgrade Bogoštovlja i nastave u Opatičkoj 10 (1894). Sudjelovao je u svim važnim pitanjima urbanističkog života: oblikovanja Zagreba, ostvario brojne projekte na području primijenjenih umjetnosti od namještaja do vitraja, nakita i posuđa. Jedan je od osnivača Muzeja za umjetnost i obrt te Obrtne škole (1882; 1892. u njezinu okviru osniva i Graditeljsku školu), koju vodi do umirovljenja 1914. Odgojio je naraštaje vrsnih obrtnika koji su Zagrebu osigurali glas važnog središta dekorativnih umjetnosti. S učenicima i nastavnicima sudjelovao je na velikim izložbama u svijetu (Trst, 1882; Budimpešta, 1885. i 1886; Pariz, 1900).

Citiranje:

Bollé, Herman. Hrvatska enciklopedija, mrežno izdanje. Leksikografski zavod Miroslav Krleža, 2021. Pristupljeno 22. 3. 2021. <http://www.enciklopedija.hr/Natuknica.aspx?ID=8551>.